Наполеон Бонапарта је направио велику грешку када је после сукоба са царом Александром I кренуо у освајање царске Русије 1812. године. Овај поход је за Наполеона био катастрофалан. У немогућности да уништи руску војску која је избегавала директне окршаје и служила се тактиком спржене земље. Наполеон је покушао да заузимањем Москве натера Александра I на преговоре. Због ужасно хладног руског времена, и неприпремљености за зимске услове ратовања хиљаде француских војника је умрло на снегу. Примењујући герилски начин борбе Руси су их приморали на повлачење, а затим их гонили кроз централну и западну Европу све до Париза. Након победе савезника над Наполеоном, у којој је руска страна изнела највећи терет, Александар I је постао познат као "спасилац Европе". Након Бечког конгреса Русији је припао већи део Варшавског војводства.